Jennifer Connelly
Jennifer Lynn Connelly (* 12. Dezember 1970 in Catskill Mountains, New York) is en US-amerikaansche Schauspelersche.

Leven un Wark 
Connelly hett al in’t Öller vun blots teihn Johren eerste Insichten in den Schauspelerberoop kregen. Se weer mit eenige Biller in Moodtietschriften to sehn as ok in Warfspots.

Ehrn eersten Filmoptritt harr se 1984 in den Film Once Upon a Time in America. Al in ehrn tweeten Film Phenomena hett se en Hööftrull speelt. Bald dorop hett se de junge Deern Sarah in den Fantasyfilm Labyrinth, de ehrn lütten Broder ut de Hannen vun den Koboldkönig redden mutt. In en Reeg vun Filmen (The Hot Spot, Rocketeer, Mulholland Falls) hett Connelly de schöne Fro an de Siet vun den Helden speelt, künn sik denn aver as eernsthafte Schauspelersche en Naam maken mit Filmen as to’n Bispeel Inventing the Abbotts, Requiem for a Dream oder House of Sand and Fog.

Faken speel se Rullen vun Fronslüüd an de Siet vun en Helden, de sien Verstand to verleren drauht. Bispelen sünd dat Science-Fiction-Drama Dark City, in de Comic-Verfilmen Hulk oder in de Biographie vun den schizophrenen Mathematiker John Forbes Nash A Beautiful Mind, för den se 2002 en Oscar kregen hett.

Siet 2003 is Connelly mit den Schauspeler Paul Bettany verheiraat, den se bi de Dreiharbeiten to A Beautiful Mind drapen hett. Se hebbt tosamen en Söhn. En wietere Söhn hett se mit den Fotografen David Dugan, mit den se vör ehr Eh tohopen weer.

Filmografie (Utwahl)

Utteken 
De Schauspelersche weer al 30 mol för Filmpriesen vörslahn (Stand: März 2013). Dorvun hett se dörteihn wunnen. Dorünner weern:
 2002: de Golden Satellite Award in de Kategorie Best Nevendorstellersche – Drama för A Beautiful Mind
 2002: de Golden Globe in de Kategorie Golden Globe Award/Best Nevendorstellerin/Best Nevendorstellersche för A Beautiful Mind
 2002: de Oscar in de Kategorie Best Nevendorstellersche för A Beautiful Mind
 2002: de AFI Film Award in de Kategorie Schauspelersche vun’t Johr – Filmen för A Beautiful Mind
 2002: de BAFTA Film Award in de Kategorie Best Nevendorstellersche för A Beautiful Mind
 2004: de KCFCC Award in de Kategorie Beste Schauspelersche för House of Sand and Fog
 2007: de Hollywood Film Award in de Kategorie Best Nevendorstellersche vun’t Johr

Weblenken 
 
 

Schauspeler
Börger von de USA
Fru
Boren 1970